8 เทคนิคที่จะเสริมบุคลิกภาพของคุณให้ดูน่ามอง

ในการเสริมบุคลิกภาพนั้น นอกเหนือที่จะเป็นการวางตัวแล้ว การแต่งตัวก็จะยิ่งช่วยส่งเสริมให้คุณดูน่ามอง และมีระดับมากยิ่งขึ้น โดยเฉพาะอย่างยิ่งหากคุณมีงานที่ต้องมีปฏิสัมพันธ์กับผู้อื่น ไม่ว่าจะเป็นลูกค้าหรือใครก็ตาม การประทับใจแรกเห็นเป็นสิ่งที่จำเป็นอย่างยิ่ง เพราะมันจะทำให้คุณดูน่าเชื่อถือ และยังทำให้คุณมีเสน่ห์มาก ๆ อีกด้วย ซึ่งการแต่งตัวที่ดูน่ามองนั้น ไม่จำเป็นเลยที่จะต้องประกอบไปด้วยของยี่ห้อดังราคาแพง แต่หากคุณเลือกใช้ของที่เหมาะสม มันก็จะทำให้คุณดูน่ามองขึ้นได้ดีพอ ๆ กันเลยทีเดียว และในวันนี้เรามี 8 เทคนิคที่จะเสริมบุคลิกภาพของคุณให้ดูน่ามองมาฝากค่ะ

1. เสื้อคอเต่า

แม้ว่าเสื้อคอเต่า ฟังดูอาจจะไม่ค่อยเหมาะกับอากาศของบ้านเราสักเท่าไหร่ แต่ควรเน้นที่ทรงเป็นหลัก ซึ่งจะเป็นเนื้อผ้าประเภทที่ระบายอากาศได้ดีก็ได้ เพราะเสื้อคอเต่าจะทำให้คอของคุณดูสูงระหง และทำให้คุณดูสง่า ซึ่งเสื้อคอเต่าจะเป็นเสื้อ  ที่มีแขนหรือเป็นแขนกุดก็ได้ แม้ว่าคุณจะสวมใส่กับกางเกงยีนส์ มันก็ทำให้คุณดูดีมากกว่าเสื้อยืดเป็นไหน ๆ

Charming Asian woman in white turtleneck with notebooks and white disposable coffee cup standing in aisle between bookshelves in light library and looking away

2. เพิ่มความเก๋ด้วยผ้าพันคอ

การแต่งตัวเรียบ ๆ นั้นอาจจะดูน่าเบื่อ หรือสีที่เป็นสีคุมโทนเดียวก็ทำให้คุณเกิดอาการเบื่อได้ คุณสามารถลองหาผ้าพันคอ   ผื่นเล็กมาผูกที่คอ ก็จะได้ลุคที่เก๋ และทำให้คอของคุณดูระหงได้ด้วยเช่นกัน และมันก็จะทำให้คุณเป็นคนที่ดูมีรสนิยม   ในการแต่งตัวขึ้นมาทันที

3. เสื้อผ้าควรที่จะพอดีกับตัว

การที่ใส่เสื้อผ้าที่มีขนาดที่ไม่พอดีกับตัว ทำให้คุณมีบุคลิกภาพที่ไม่ดี และทำให้คุณไม่มั่นใจในการเดินหรือใช้ชีวิตอีกด้วย ดังนั้นหากคุณมีชุดหรือเสื้อผ้าตัวเก่ง คุณควรที่จะให้ช่างเย็บผ้าทำให้ชุดเข้ากับรูปร่างของคุณให้พอดี เพื่อทำให้คุณมั่นใจ รวมถึงเสื้อผ้าที่พอดีจะสามารถแก้ไขจุดที่บกพร่อง และเสริมจุดเด่นได้