แฟชั่นจากรันเวย์ที่ดูแตกต่างจากเหล่านางแบบ เมื่อเหล่าเซเลบริตี้สวมใส่

เมื่อพูดถึงแฟชั่นชั้นนำที่เราได้เห็นจากรันเวย์ต่างๆ และอาจจะคิดว่า ถ้าเราได้สวมใส่ มันอาจจะไม่ได้ดูดีแบบนั้น หลายๆครั้งที่เสื้อผ้าเหล่านั้น ไม่ได้ดูเหมือนว่าจะถูกใส่ให้ดูเพอร์เฟคในไซส์ปกติ แต่คุณรู้อะไรหรือไม่ว่าเหล่าเซเลบริตี้ต่างๆ ก็ดูแตกต่างไปจากเหล่านางแบบเช่นกัน บางคนก็ดูดีกว่าบางคนก็ดูแย่กว่า และบางครั้งมันก็ดูแปลกๆ เพราะเหล่าเซเล็บนั้นสวมใส่ในโอกาสที่ไม่คาดคิด ซึ่งมันก็เป็นการลองผิดลองถูกเช่นกัน เราลองไปดูตัวอย่างของเคสที่ว่านี้กันค่ะ

เจนนิเฟอร์ โลเปซ ในชุดจากแบรนด์ Ralph & Russo

ขุ่นแม่เจนนิเฟอร์ โลเปซ ต้องทุ่มเทอย่างหนัก เพื่อหุ่นที่เพอร์เฟคของเธอ และนี่เป็นตัวอย่างของการมีส่วนโค้งเว้าที่ชัดเจน ที่ช่วยส่งลุคให้ปังขึ้น ชุดเดรสนี้สวยนะ แตะเราต่างก็เห็นด้วยว่ามันดูดีกว่า เมื่อสาวเจโลสวมใส่มัน ใช่มั้ย?

เมอรีล สตรีป ในชุดจากแบรนด์ Valentino

นางแบบจากแบรนด์ Valentino ซีซันสปริง คอลเลกชั่น นั้นให้อารมณ์ที่ต่างจากนักแสดง เมอรีล สตรีป ในขณะที่เธอสวมใส่ชุดเดียวกันนี้ในการประกาศผลรางวัล SAG อวอร์ดในปีเดียวกัน ทั้งคู่ดูดีเลยทีเดียว แต่ต่างสไตล์เท่านั้นเอง

ริฮานน่า ในชุดจากแบรนด์ Gucci

สาวริฮานน่าเอาอยู่ทุกลุคเสมอ และเราก็คิดว่าชุดนี้จะดูดีกว่ามากถ้าเอาตัวมาสก์ที่คลุมหน้าออก แต่อย่างไรก็ตาม คุณต้องเห็นด้วยแน่ๆ ว่าสาวริฮานน่าใส่แล้วดูเฟียซกว่านางแบบอยู่มากเลยทีเดียว