เส้นทางการเป็นนางแบบของนางแบบสาวอวบ Jessie Lupinetti

ในปัจจุบันนี้ ความคิดเห็นในเรื่องความสวยงามของผู้หญิงเริ่มเปลี่ยนแปลงไปในทิศทางที่ดี มีการยอมรับและให้เกียรติกัน    ในสังคมมากขึ้น ทำให้ผู้หญิงแต่ละคนสวย และมั่นใจในความสวยในแบบของตัวเองมากยิ่งขึ้น จากเมื่อก่อนนิยามของ    ความสวยก็มีแต่ผู้หญิงที่ผอม และหุ่นดีเท่านั้น แต่ในความเป็นจริงแล้วสังคมของเราประกอบไปด้วยความหลากหลาย ดังนั้นเราจึงเห็นนางแบบในแบบที่แตกต่างกันออกไป และหนึ่งในอาชีพนางแบบที่กำลังมาแรงคือ ความนิยมของนางแบบ อวบ ที่ความโค้งเว้าของร่างกายนั้นทำให้เกิดความสวยงามในอีกแบบหนึ่ง และในบทความนี้ก็เป็นเส้นทางการเป็นนางแบบที่ประสบความสำเร็จของนางแบบสาวชาวอเมริกัน ที่มีชื่อว่า Jessie Lupinetti

1. เธอเป็นใคร

เธอเป็นนางแบบชาวเอเชียนอเมริกัน ที่ประสบความสำเร็จ ซึ่งส่วนเว้า และโค้งของร่างกายเธอนั้นได้สร้างศิลปะที่งดงาม    โดยที่เธอก็มีการถูก กลั่นแกล้งด้วยถ้อยคำต่าง ๆ นานาที่คอยทำร้ายจิตใจของเธอมาตั้งแต่เยาว์วัย แต่ด้วยความแข็งแกร่งของเธอ ทำให้เธอเปลี่ยนคำดูถูกเหล่านั้นมาเป็นแรงผลักดันที่ดี

2. จุดเริ่มต้นของชีวิตของเธอกับความรุนแรงในครอบครัว

เธอเติบโตมาในครอบครัวที่คุณพ่อของเธอเป็นคนฉุนเฉียว โมโหร้าย และแน่นอนว่าพ่อของเธอชอบทำร้ายร่างกาย และจิตใจคนในครอบครัวมาตลอดไม่เว้นแต่สัตว์เลี้ยงเสียด้วยซ้ำ ทำให้เธอเกลียดพ่อของเธอ และตั้งปณิธานไว้ว่าวันหนึ่งจะต้องออกจากบ้านให้ได้ และเมื่อแม่ของเธอตัดสินใจขู่พ่อของเธอว่า ถ้าไม่หยุดทำร้ายร่างกายลูก ๆ รวมทั้งตัวเธอ แม่ของเธอก็จะหย่า พ่อของเธอจึงหยุด แต่กลายเป็นว่าพ่อของเธอกลั่นแกล้งด้วยวาจามากมาย ไม่ว่าจะเป็นความอ้วน และจุดด้อยของเธอ