10 ลุคที่เด่นที่สุดจากดาราที่ร่วมงานประกาศผลรางวัลคมชัดลึกอวอร์ด

สิ้นสุดกันไปแล้วสำหรับการประกาศผลรางวัลคมชัดลึกอวอร์ด ครั้งที่ 17 ซึ่งก็มีทั้งดารา และนักร้องเข้าร่วมงานกันอย่างคับคั่ง ซึ่งภายในงาน ก็ยังจัดภายใจ้การควบคุมเพื่อป้องกันโรคโควิดอย่างเคร่งครัด และในบทความวันนี้ เราได้รวบรวม 10 สุดเด่น จากดาราคนโปรดของคุณมาฝากกันค่ะ

มิว–นิษฐา จิรยั่งยืน

คุณแม่ป้ายแดงคนสวยอย่างมิว นิษฐา มาอย่างสวยสง่าด้วยแบบเรียบหรูตามสไตล์ของสาวมิว เธอมาด้วยชุดของแบรนด์ Alexader McQueen ทีมีดีเทลไม่มาก แต่สวยสง่าแบบ less is more

ก้อย–รัชวิน วงศ์วิริยะ

อีกคนที่เด่นสง่าไม่แพ้กันคือ ลุคของสาวก้อย ที่มาในชุดราตรีจากแบรนด์ดัง Poem Couture ที่มีเอกลักษณ์คือชุดที่เน้นความโค้งเว้าที่สวยงามของผู้หญิง ซึ่งเข้ากับรูปร่างที่เป๊ะปังของสาวก้อยเป็นอย่างดี และสีแดงก่ำที่ไม่กลืนไปกับพรมแดง ก็ทำให้สาวก้อยดูสวยโดดเด่นไม่เบาเลย

เต้ย–จรินทร์พร จุนเกียรติ

เธอคนนี้มาในลุคที่มีกลิ่นอายของสาวในยุคแกสบี้เบาๆ ด้วยชุดสุดเก๋ฝีมือการออกแบบของดีไซเนอร์ชาวไทยแบรนด์ Wrongsole และก็เพิ่มความน่าสนใจด้วยผ้ารัดเอวที่สามารถสวมใส่เป็นถุงมือได้ โดยชุดนี้ทำให้สาวเต้ยดูสง่า และยังคงความน่ารักได้เป็นอย่างดี

แหม่ม–คัทลียา แมคอินทอช

อดีตเจ้าหญิงแห่งวงการบันเทิงของเมืองไทย และเธอก็ได้กลับมาเฉิดฉายอีกครั้ง หลังจากที่เธอพักงานจากในวงการบันเทิง เพื่อให้เวลากับครอบครัวของเธอ ซึ่งการกลับมาแสดงละครอีกครั้งเธอก็ไม่ทำให้เราผิดหวังเลย เพราะฝีมือการแสดงละครของเธอของเฉียบคม และในงานนี้เธอมาใน cape dress สีแดง ด้วยเนื้อผ้าที่ดูแมท แต่พลิ้วไหว ทำให้ทั้งแบบชุดและสี ทำให้เธอโดดเด่นเป็นสง่าตอนเธอขึ้นรับรางวัลเป็นอย่างมาก