เส้นทางการเข้าวงการของ 7 นางแบบชื่อดังระดับโลก

อาชีพนางแบบ ก็เป็นหนึ่งในอาชีพในฝันของสาวๆหลายคน และการเข้าไปเดินบนรันเวย์ โดยเฉพาะอย่างยิ่งรันเวย์ระดับโลก ก็เป็นเรื่องที่ยากมากๆ ซึ่งเส้นทางการเข้าวงการแฟชั่นของแต่ละคนนั้น ก็ย่อมไม่เหมือนกัน โดยในบทความวันนี้ พวกเรามีเรื่องราวที่น่าสนใจของนางแบบชื่อดังระดับโลก ทั้ง 7 คน ที่มาพร้อมกับเรื่องราวการเข้าวงการเป็นครั้งแรกของพวกเขามาฝากกันค่ะ

Cindy Crawford

นางแบบ และดาราฮอลลีวูดชื่อดังคนแรกนี้ เธอมาจากเมืองเล็กๆของรัฐอิลลินอยส์ สหรัฐอเมริกา โดยภาพที่ทำให้เตะตาแมวมองนั้นก็คือภาพของเธอที่ถูกถ่ายริมสระว่ายน้ำ และหลังจากนั้นเธอก็ได้เดินทางไปยังเมืองชิคาโก และเซ็นสัญญากับเอเจนซี่ชื่อดังที่ชื่อว่า Elite

Gisele Bundchen

เธอเป็นนางแบบที่มีค่าจ้างสูงที่สุดในโลก ที่ถูกบันทึกในนิตยสารฟอบส์ ของอเมริกา โดยที่เธอนั้นมีแมวมองได้ไปเห็นเธอเข้า ขณะที่เธอเดินชอปปิ้งอยู่ที่เมืองเซา เปาโล ในประเทศบราซิล โดยเธอนั้นเริ่มเดินแบบเมื่ออายุ 14 ปี และได้ประสบความสำเร็จสูงสุดจากการเดินแบบให้กับแบรนด์ Alexander McQueen ในคอลเลกชั่น Spring เมื่อปี 1998 หลังจากนั้น เธอก็มีผลงานด้านภาพยนตร์ให้เราได้เห็นตามว่า ไม่ว่าจะเป็นเรื่อง The Devil Wears Prada และภาพยนตร์เรื่อง Taxi เป็นต้น

Naomi Campbell

หนึ่งในนางแบบตัวแม่ และเธอเองก็เป็นแรงบันดาลใจให้กับนางแบบรุ่นน้องมากมาย โดยที่เธอนั้นมีแมวมองชักชวนให้เธอเข้าวงการตั้งแต่เธอมีอายุได้เพียง 15 ปี โดยในตอนแรกนั้น คุณแม่ของเธอก็ไม่เห็นด้วยนัก เพราะอยากให้เธอนั้นเรียนหนังสือก่อน แต่เธอก็ขอเลือกเส้นทางของตัวเอง และพิสูจน์ให้แม่ของเธอเห็นว่าเธอทำได้ คุณแม่ของเธอจึงยอม แต่มีข้อแม้ว่าเธอต้องไม่ทิ้งการเรียน โดยที่เธอนั้นเป็นหนึ่งในห้าของนางแบบที่ประสบความสำเร็จที่สุดในยุค 90 เลยก็ว่าได้